John Alexius Bathersby

John Alexius Bathersby (født 26. juli 1936 i Stanthorpe i Queensland i Australia; død 9. mars 2020 i Brisbane) var en australsk katolsk geistlig og erkebiskop av Brisbane.

Liv og virke

Prest
John Alexius Bathersby mottok etter filosofisk og teologisk utdannelse ved Pius-XII-seminaret i Banyo, en forsted til Brisbane i Queensland, prestevielsens sakrament den 30. juni 1961 i St.-Joseph i Stanthorpe av biskopen av Toowoomba, William Joseph Brennan. Han var fra 1962 til 1969 sjelesørger i Goondiwindi. 

Han studerte teologi i Roma ved Det pavelige universitet Gregoriana og Det pavelige fakultet Teresianum. Fra 1972 til 1979 var han spiritual ved seminaret Pius XII. I 1982 absolverte han et doktoratsstudium i spiritualitet i Roma og virket deretter atter ved Pius-XII-seminaret.

Biskop av Cairns
Pave Johannes Paul II utnevnte ham den 17. januar 1986 til biskop av Cairns. Erkebiskopen av Brisbane, Francis Roberts Rush, bispeviet ham 20. mars 1986; medkonsekranter var John Ahern Torpie, emeritert biskop av Cairns, og Edward Francis Kelly M.S.C., biskop av Toowoomba.

Erkebiskop av Brisbane
Den 3. desember 1991 ble han utnevnt til erkebiskop av Brisbane og ble innført i embedet den 30. januar året etter. 

I 2008 var St. Mary's Catholic Church i South Brisbane gjenstand for kontrovers etter klager på at den mangeårige sogneprest Peter Kennedy ikke fulgte standard katolske læresetninger og praksis. Kennedys gudstjenester var imidlertid populære og tiltrakk seg en stor menighet, hvorav mange følte seg ellers fremmedgjort fra den katolske kirke. Til tross for utallige forsøk fra Bathersby på å overtale Kennedy til å gå tilbake til en mer standard liturgi, nektet Kennedy. Bathersby fjernet til slutt Kennedy som sogneprest. Bekymringene knyttet til presten ble oppført under overskriftene 'tro', 'liturgi', 'lederskap' og 'autoritet', og inkluderte spørsmål om hvorvidt Kennedy oppmuntret til tro på Jesus Kristus og Den hellige treenighet, samt innvendinger mot den potensielle ugyldighet av messer og dåp Kennedy feiret.  Menigheten under hans ledelse velsignet også homoseksuelle par og tillot kvinner å forkynne.

Bathersby engasjerte seg i økumene og var blant annet fra 1989 til 1995 i International Catholic-Methodist Dialogue og i Australian Catholic–Uniting Church Dialogue. Fra 1997 til 2002 var han president for National Council of Churches in Australia. Pave Johannes Paul II kalte ham i 2001 til ledelsen av International Anglican-Roman Catholic Working Group (IARCCUM).

Pave Benedikt XVI innvilget den 14. november 2011 John Alexius Bathersbys aldersbetingede avskjedssøknad.

Han døde den 9. mars 2020 i Brisbane, i en alder av 83 år.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Biskop Eugène-Charles-Joseph de Mazenod (1782–1861) *1832
 Kardinal Joseph Hippolyte Guibert (1802–1886) *1842
 Kardinal François-Marie-Benjamin Richard de la Vergne (1819–1908) *1872
 Kardinal Pietro Gasparri (1852–1934) *1898
 Kardinal Clemente Micara (1879–1965) *1920
 Kardinal Jozef-Ernest van Roey (1874–1961 ) *1926
 Kardinal Maximilien de Fürstenberg (1904–1988) *1949
 Erkebiskop Francis Roberts Rush (1916–2001) *1961
 Erkebiskop John Alexius Bathersby (1936–2020) *1986

Referanser

Australske katolske biskoper
Linjen Rebiba
Personer fra Queensland